করোনা ভাইরাস: বাংলাদেশে গত ২৪ ঘণ্টায় নমুনা পরীক্ষার বিবেচনায় কোভিড-১৯ রোগী শনাক্তের হার আরও বেড়েছে
বাংলাদেশের স্বাস্থ্য বিভাগ জানিয়েছে যে দেশটিতে গত ২৪ ঘণ্টায় নতুন করে ৩,৫৩৩ জন কোভিড-১৯ রোগী শনাক্ত হয়েছে।
আর এই সময়ের মধ্যে করোনাভাইরাস আক্রান্ত হয়ে মারা গেছেন ৩৩ জন।
এ নিয়ে বাংলাদেশে করোনাভাইরাস আক্রান্ত হয়ে মোট ২,৪৫৭ জনের মৃত্যু হল।
আর বাংলাদেশে করোনাভাইরাসে আক্রান্ত হিসেবে শনাক্ত হলেন মোট ১,৯৩,৫৯০ জন।
দৈনিক স্বাস্থ্য বুলেটিনে স্বাস্থ্য অধিদপ্তরের অতিরিক্ত মহাপরিচালক নাসিমা সুলতানা এসব তথ্যা জানিয়েছেন।
তিনি বলেন, এই সময়ে ১,৭৯৬ জন করোনাভাইরাসে আক্রান্ত রোগী সুস্থ হয়েছেন। ফলে করোনাভাইরাসে আক্রান্তদের মধ্যে এখন পর্যন্ত মোট ১,০৫,০২৩ জন সুস্থ হয়েছেন।
শনাক্ত বিবেচনায় সুস্থতার হার ৫৪ দশমিক ২৫ শতাংশ।
নাসিমা সুলতানা আরও জানান, গত ২৪ ঘণ্টায় ১৪,০০২টি নমুনা পরীক্ষা করা হয়েছে। সব মিলিয়ে বাংলাদেশে এখন পর্যন্ত ৯,৮০,৪০২টি নমুনা পরীক্ষা করা হয়েছে।
তিনি বলেন, নমুনা পরীক্ষা বিবেচনায় শনাক্তের হার ২৫ দশমিক ২৩ শতাংশ।
অর্থাৎ গত ২৪ ঘণ্টায় যত নমুনা পরীক্ষা করা হয়েছে, তার মধ্যে প্রতি ১০০ নমুনায় ২৫ দশমিক ২৩ শতাংশই করোনাভাইরাস পজিটিভ হিসেবে চিহ্নিত হয়েছে।
বিশ্বে কোভিড-১৯ এ আক্রান্ত হয়েছেন এখন পর্যন্ত ১ কোটি ৩৩ লাখ ২৩ হাজার ৫৩০ জন।
সুস্থ হয়ে উঠেছেন ৭৩ লাখ ৯৯ হাজার ৩১০ জন।
মারা গেছেন ৫ লাখ ৭৮ হাজার ৬২৮ জন।
আমেরিকায় এখন পর্যন্ত ৩৪ লাখের বেশি রোগী শনাক্ত হয়েছে এবং মারা গেছেন ১ লাখ ৩৬ হাজার ৪৬৬ জন।
ব্রাজিলে সাড়ে ১৯ লাখ এবং ভারতে ৯ লাখ ৩৬ হাজার রোগী পাওয়া গেছে।
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
নিজেকে যেভাবে নিরাপদ রাখবেন করোনাভাইরাস থেকে
নতুন করোনাভাইরাস কত দ্রুত ছড়ায়? কতটা উদ্বেগের?
করোনাভাইরাস ঠেকাতে যে সাতটি বিষয় মনে রাখবেন
টাকার মাধ্যমে করোনাভাইরাস ছড়াতে পারে কি?
বিশ্ব মহামারি শেষ হতে কতদিন লাগবে?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়
করোনাভাইরাস নিয়ে আপনার যা জানা প্রয়োজন

বাংলাদেশের স্বাস্থ্য বিভাগ জানিয়েছে যে দেশটিতে গত ২৪ ঘণ্টায় নতুন করে ৩,৫৩৩ জন কোভিড-১৯ রোগী শনাক্ত হয়েছে।